text: Ny test for gravide HELT uden risiko
  19 november 2015 kl. 16.53
  Gravide kan nu få testet, om det kommende barn har Downs-syndrom helt risikofrit. Tidligere var der risiko for bl.a. abort.
  Det er fødeafdelingerne i Region Syddanmark, der er klar med en ny test til gravide.
  Fremover bliver alle tilbudt at få testet deres kommende barn for Downs-syndrom – helt uden risiko.
  En blodprøve kan med 99,1 procents sikkerhed kan sige, om barnet har Downs Syndrom.
  Indtil i dag var det kun en moderkage-biopsi, som helt sikkert har kunnet fastslå Downs hos det ufødte barn. Og mens en biopsi ikke er helt ufarlig for fosteret, så er der ingen risiko for, at blodprøven kan fremprovokere eksempelvis en abort, siger ledende overlæge Bjarne Rønde Kristensen.
  
  